b'\n_START_ARTICLE_\nSoba\n_START_PARAGRAPH_\nSoba (\xe8\x95\x8e\xe9\xba\xa6 eller \xe3\x81\x9d\xe3\x81\xb0) er tynde gr\xc3\xa5brune nudler af boghvede fra det japanske k\xc3\xb8kken._NEWLINE_Alt efter smag serveres soba-nudler varme eller kolde adskilt fra sovs p\xc3\xa5 en bakke, en o-wan. Den alt efter \xc3\xa5rstiden kolde eller varme sovs kommer i stedet i et glas med forskelligt tilbeh\xc3\xb8r og krydderier. Kake soba (\xe6\x8e\x9b\xe3\x81\x91\xe8\x95\x8e\xe9\xba\xa6, \xe6\x8e\x9b\xe3\x81\x91\xe3\x81\x9d\xe3\x81\xb0 eller \xe3\x81\x8b\xe3\x81\x91\xe3\x81\x9d\xe3\x81\xb0) er en af de mest almindelige varianter og best\xc3\xa5r af en sovs (dashi), mirin (risvin) og sojasovs garneret med sm\xc3\xa5t snittet for\xc3\xa5rsl\xc3\xb8g. Afh\xc3\xa6ngig af smag forfines ofte med wasabi og/eller frisk revet ingef\xc3\xa6r. Desuden st\xc3\xa5r der ofte forskelligt tilbeh\xc3\xb8r til r\xc3\xa5dighed s\xc3\xa5 som tofu (kitsune-tofu), rejer indhyldet i dej (tempura) og r\xc3\xa5 \xc3\xa6g (tsukimi). Nudelvandet, der anses for meget sundt i Japan, bliver normalt ikke h\xc3\xa6ldt ud, efter at nudlerne er h\xc3\xa6ldt fra, men taget fra og blandet med resterne i sovsen i et b\xc3\xa6ger efter m\xc3\xa5ltidet og drukket._NEWLINE_Soba tilbydes i mange forskellige varianter og kvaliteter med de billige tilsat hvedemel. De kan spises lige fra sm\xc3\xa5 steder til specielle soba-restauranter, der knap nok har andet p\xc3\xa5 menuen. Is\xc3\xa6r p\xc3\xa5 japanske stationer kan man finde dem billigt i fast food-restauranter. Soba tilberedes dog ogs\xc3\xa5 derhjemme. Til nyt\xc3\xa5r er toshikoshi soba (\xe5\xb9\xb4\xe8\xb6\x8a\xe3\x81\x97\xe8\x95\x8e\xe9\xba\xa6 eller \xe5\xb9\xb4\xe8\xb6\x8a\xe3\x81\x97\xe3\x81\x9d\xe3\x81\xb0) traditionelt den sidste ret, der kommer p\xc3\xa5 bordet i det gamle \xc3\xa5r, og den skal v\xc3\xa6re spist inden begyndelsen p\xc3\xa5 det nye, for at man ogs\xc3\xa5 vil v\xc3\xa6re finansiel lykkelig der. Ogs\xc3\xa5 ved andre af livets begivenheder, der bringer en \xc3\xa6ndring med sig, anses soba for at v\xc3\xa6re symbolsk mad. Som symbolsk anses ogs\xc3\xa5 formen p\xc3\xa5 nudlerne, idet lang form tyder p\xc3\xa5 langt liv. Bortset fra denne betydning af soba er nudlerne meget vellidte, da de b\xc3\xa5de ligger let i maven og er nemme at tilberede. Butikker s\xc3\xa6lger endda tilpakket f\xc3\xa6rdigsovs og forkogte og atter t\xc3\xb8rrede nudler, hvilket g\xc3\xb8r tilberedningen endnu nemmere og hurtigere. Den mest kendte soba kommer fra Nagano-pr\xc3\xa6fekturet og kaldes shinano soba efter et gammelt navn for regionen. Andre kendte japanske nudler er udon, ramen og somen._NEWLINE_Soba er ogs\xc3\xa5 kendt i USA, hvor kake soba og zaru soba (\xe3\x81\x96\xe3\x82\x8b\xe3\x81\x9d\xe3\x81\xb0, afk\xc3\xb8lede nudler med nori) s\xc3\xa6lges i de fleste japanske restauranter og sushibutikker._NEWLINE_Ordet soba betyder egentlig boghvede. Begrebet bruges ogs\xc3\xa5 metonymisk om enkelte nuddelretter af kinesisk og japansk oprindelse, der ikke indeholder boghvede men hvedemel som for eksempel chuuka soba ("kinesisk soba", et andet ord for ramen), yakisoba (stegte nudler) og Okinawa soba (en nuddelsuppe med udon-lignende nudler).'